વાસન બાલા દ્વારા ડિરેક્ટેડ આ ફિલ્મમાં એક એવી વ્યક્તિની વાત છે કે જેને ખરેખર કોઈ દુ:ખાવો ફીલ થતો નથી. રાઇટર-ડિરેક્ટર વાસન બાલાની આ ફિલ્મે રિસન્ટલી ઇતિહાસ રચ્યો હતો. વાસ્તવમાં એ ટોરન્ટો ઇન્ટરનેશનલ ફિલ્મ ફેસ્ટિવલના મિડનાઇટ મેડનેસ સેક્શનમાં રજૂ થનારી પહેલી ઇન્ડિયન ફિલ્મ છે. અહીંના રેયરસન યુનિવર્સિટી ઓડિટોરિયમમાં સ્ક્રીનિંગ પહેલાં ઓડિયન્સને આ ફિલ્મમેકરે કહ્યું હતું કે, ‘આવા ઓડિયન્સ માટે મારી ફિલ્મ રજૂ થાય એ સપનું સાકાર થવા જેવું છે.’ વાસન બાલા આ ફિલ્મના લીડ એક્ટર્સ અભિમન્યુ દાસાની અને રાધિકા મદાનની સાથે સ્ટેજ પર હતા. વાસન બાલાની પહેલી ફિલ્મ ‘પેડલર્સ’નું 2012માં કાન ક્રિટિક્સ વીકમાં પ્રીમિયર થયું હતું, પરંતુ કોઇક કારણસર એ ફિલ્મ ક્યારેય ઇન્ડિયામાં રિલીઝ નહોતી થઈ શકી.